EkBass/fiwiki-20250220-pages-articles huggingface dataset:
Jelizovo

Jelizovo () on kaupunki Kamtšatkan aluepiirissä Venäjällä. Se sijaitsee 32 kilometriä aluepiirin pääkaupungista Petropavlovsk-Kamtšatskista koilliseen Avatšajoen rannalla. Kaupunki on Jelizovon piirin keskus. Asukkaita on 39 600 henkeä (vuonna 2008). Jelizovossa sijaitsee Petropavlovsk-Kamtšatskia palveleva Jelizovon kansainvälinen lentoasema. Sieltä on vuoroliikennettä Venäjän federaation eri osiin, mm. Vladivostokiin, Habarovskiin, Novosibirskiin ja Moskovaan. Kamtšatkaan ei ole maaliikenneyhteyttä muualta Venäjältä. ==Historia== 1600-luvun lopulla itelmeenit rakensivat nykyisen kaupungin paikalle pienen linnoituksen, jonka kasakat hävittivät vuonna 1713. Myöhemmin syntyi Staryi Ostrog -niminen venäläinen kylä, joka vuonna 1897 sai Kamtšatkan kenraalikuvernöörin mukaan nimen Zavoiko. Vuonna 1924 se nimettiin Jelizovoksi Kamtšatkalla menehtyneen partisaanikomentajan mukaan. Kaupunginoikeudet se sai vuonna 1975. Nykyään Jelizovo on maatalousalueen keskus. Seudulla on myös kalateollisuutta ja se on suosittu matkailukohde. ==Lähteet== ==Aiheesta muualla== * Jelizovon kaupungin sivusto Luokka:Kamtšatkan aluepiirin kaupungit
John Thomas

John Thomas voi tarkoittaa seuraavia henkilöitä: Politiikassa: * John Chew Thomas (1764–1836), Yhdysvaltain edustajainhuoneen jäsen Marylandista * John Addison Thomas (1811–1858), Yhdysvaltain varaulkoministeri * John Lewis Thomas, Jr. (1835–1893), Yhdysvaltain edustajainhuoneen jäsen Marylandista * John R. Thomas (1846–1914), Yhdysvaltain edustajainhuoneen jäsen Illinois'ta * John W. Thomas (1874–1945), Yhdysvaltain senaattori Idahosta * J. W. Elmer Thomas (1876–1965), Yhdysvaltain senaattori Oklahomasta * John Parnell Thomas (1895–1970), Yhdysvaltain edustajainhuoneen jäsen New Jerseystä * John Thomas (1897–1968), brittiläinen poliitikko Urheilussa: * John Webster Thomas, Chicago Maroons -collegejoukkuetta edustanut amerikkalaisen jalkapallon pelaaja * John Thomas, yhdysvaltalainen amerikkalaisen jalkapallon pelaaja * John Thomas, yhdysvaltalainen ampuja * John Thomas, yhdysvaltalainen korkeushyppääjä * John Thomas, englantilainen jalkapalloilija * John Thomas, kanadalainen taitoluistelija * John Thomas, yhdysvaltalainen koripalloilija Musiikissa: * John Thomas, walesilainen harpisti ja säveltäjä * John Rogers Thomas, yhdysvaltalainen säveltäjä * John Charles Thomas, yhdysvaltalainen oopperalaulaja Uskonnossa ja teologiassa: *John Thonas, Rochesterin piispa 1774–1793 * John Thomas, brittiläinen teologi ja kristadelfialaisuuden perustaja * John Roland Lloyd Thomas, anglikaanipappi * John Thomas, walesilainen metodistisaarnaaja * John Christopher Thomas, yhdysvaltalainen teologi Sotahistoriassa: * John Thomas, yhdysvaltalainen kenraali Yhdysvaltain sisällissodassa * John Thomas, englantilainen sotilas ja Viktorian ristin saaja * John Wallace Thomas, kanadalainen merimies, joka palveli sekä ensimmäisessä että toisessa maailmansodassa Muut: * John Thomas, brittiläinen kuvanveistäjä * John Charles Thomas, yhdysvaltalainen tuomari * John Martin Thomas (1869–1952), Rutgers-yliopiston 12. rehtori * John Thomas, skotlantilainen rautatiekirjailija * John E. Thomas, kanadalainen filosofi * John Thomas Idlet, yhdysvaltalainen runoilija * John Meurig Thomas, brittiläinen kemisti ja materiaalitieteilijä * John Thomas, yhdysvaltalainen elokuvakäsikirjoittaja
Kävelyllä Lenininpuistossa

Kävelyllä Lenininpuistossa () on Leif Salménin viides esseekokoelma. Teos sisältää tekijän päiväkirjamerkintöjä ja ajatuksia vuosilta 1999–2000. Kirja ilmestyi ruotsiksi vuonna 2000 Söderströmsin kustantamana ja suomeksi Arto Häilän käännöksenä Tammelta samana vuonna. Salmén sai asenteestaan ja Kävelyllä Lenininpuistossa -teoksestaan Kivipää-palkinnon vuonna 2001. == Lähteet == == Aiheesta muualla == * Veli-Matti Huhta: On siis pidettävä pintansa. Kiiltomato.net 16.11.2000. Luokka:Suomalaiset esseekokoelmat Luokka:Vuoden 2000 kirjat
Kolokerttuli

Kolokerttuli (Protonotaria citrea) on pohjoisamerikkalainen kerttulilaji. Laji viihtyy kosteissa metsissä ja soilla Yhdysvaltain itäosissa. Sen levinneisyysalue ulottuu etelävaltioista Michiganiin ja New Yorkiin. Lajin vatsa ja pää ovat keltaiset ja selkä on sinertävänharmaa. == Lähteet == * J.J Audubon: Linnut, taulu 334 === Viitteet === == Aiheesta muualla == *ITIS: Protonotaria citrea Luokka:Kerttulit
Walter Charleton

Walter Charleton (helmikuu 1619 - huhtikuu 1707) oli englantilainen lääkäri, kirjailija ja filosofi. Charleton opiskeli Magdalen Hallissa Oxfordin yliopistossa. Hänestä tuli Kaarle I:n ja Kaarle II:n lääkäri ja merkittävä Royal Societyn varhainen jäsen. == Tutkimukset == Lääkärinä Charleton kirjoitti fysiologiasta. Lisäksi hän kirjoitti muun muassa teologiasta ja luonnonhistoriasta. Charleton oli ensimmäisiä uusepikurolaisia Pierre Gassendin jalanjäljissä. Hän julkaisi selvästi Gassendin vaikutuksesta useita epikurolaisuutta, atomismia ja ateismia käsitelleitä teoksia, ja oli merkittävä epikurolaisten ajatusten levittäjä Englannissa. Ornitologina Charleton tutki Kaarle II:n aviaarion lintuja, ja päätyi jakamaan linnut kahteen pääluokkaan: maalintuihin ja vesilintuihin. Maalinnut hän luokitteli joko petolinnuiksi, kuten kotkat, käet, tai emut; siemenpedoiksi eli siemensyöjiksi jaettuina niihin, jotka kylpevät tomussa (kanat, hanhet), tai tomussa ja vedessä (kuten kyyhkyt ja varpuset); laululintuihin (kuten kiurut ja peipot); marjansyöjiin (kuten mustarastaat ja kottaraiset); ja lopuksi hyönteissyöjiin, jotka jakaantuvat niihin, jotka eivät laula (kuten tikat tai pähkinänakkelit) ja laululintuihin (kuten tiaiset ja satakielet). Vesilinnut luokiteltiin joko räpyläjalkaisiin tai petoeläimiin (fissipedia). Jälkimmäinen luokka jaettiin vielä kolmeen osaan, kalansyöjiin (kuten haikarat tai kattohaikarat), hyönteissyöjiin (kuten rantakanat tai metsäkanalinnut) ja kasvinsyöjiin, kuten kurjet. Charletonin luokittelu unohtui nopeasti John Rayn ja Francis Willughbyn julkaistua teoksensa Ornithologia libri tres. == Teokset == * Deliramenta catarrhi (1650) * The darkness of atheism dispelled by the light of nature (1654) * Physiologia Epicuro-Gassendo-Charletonia: or a fabrick of science natural, upon the hypothesis of atoms (1654) - perustui suurelta osin Pierre Gassendin teokseen Animadversiones (1649) * Epicurus's Morals (1656) * Chorea Gigantum (1663) - pyrki todistamaan, että Stonehenge on tanskalaisten rakentama * Natural History of the Passions (1674) - perustui Jean-François Senaultin teokseen De l'usage des passions (1641) * A Brief Discourse concerning the Different Wits of Men (1675) * The harmony of natural and divine laws (1682) == Lähteet == * * === Viitteet === == Aiheesta muualla == * Winterbottom, Anna: The Elusive Legacy of Walter Charleton Nature Network Luokka:Englantilaiset filosofit Luokka:Englantilaiset kirjailijat Luokka:Englantilaiset lääkärit Luokka:Brittiläiset ornitologit
Jeršov

Jeršov () on kaupunki Saratovin alueella Venäjällä. Se sijaitsee Malaja Uzen -joen yläjuoksulla 178 kilometriä Saratovista itään. Kaupunki on Jeršovin piirin keskus. Siellä risteytyvät Saratoviin, Oraliin ja Pugatšoviin johtavat rautatiet. Asukkaita on 20 900 henkeä (vuonna 2013). Jeršov on saanut alkunsa vuonna 1893 perustetusta asemataajamasta. Kaupunki siitä tuli vuonna 1963. Siellä on veturi- ja vaunuvarikko sekä elintarviketeollisuutta. ==Aiheesta muualla== * Jeršovin kaupungille omistettu sivusto Luokka:Saratovin alueen kaupungit
Palatsi Bosporin rannalla

Palatsi Bosporin rannalla () on Leif Salménin kuudes esseekokoelma. Kirja ilmestyi vuonna 2005 Söderströmsin kustantamana. Arto Häilän suomennos ilmestyi Teoksen julkaisemana samana vuonna. == Lähteet == * == Aiheesta muualla == * Jan Blomstedt: Ei vatvota identiteettejä! Helsingin Sanomat 22.5.2005. * Luokka:Suomalaiset esseekokoelmat Luokka:Vuoden 2005 kirjat
Alas Akropoliilta

Alas Akropoliilta () on Leif Salménin seitsemäs esseekokoelma. Kirja ilmestyi vuonna 2008 Söderströmsin kustantamana ja suomeksi Arto Häilän suomennoksena Teoksen julkaisemana samana vuonna. == Lähteet == == Aiheesta muualla == * Jan Blomstedt: Tähtäin arjessa, mutta ajatus lentää . Helsingin sanomat 13.4.2008. * Markku Soikkeli: Suurmiehiä sivistyksen sivupoluilla. Turun sanomat 14.5.2008. * Hannu Waarala: Alas Akropoliilta. Keskisuomalainen 28.5.2008. * Marjatta Ripsaluoma: Lisälehtiä Euroopan tarinaan. Luokka:Suomalaiset esseekokoelmat Luokka:Vuoden 2008 kirjat
Sukupolvien tasa-arvo

Sukupolvien tasa-arvo sosiologisessa ja psykologisessa kontekstissa on oikeutta lasten, nuorten, aikuisten ja vanhusten suhteissa.Foot, D. & Venne, R. (2005) "Valtiontalouden tulee ottaa huomioon ikäluokat.Journal of Canadian Studies. Tobin, James. (1974) "What is Permanent Endowment Income?" Αjatukseen voidaan viitata myös luonnonvaroissa. Mikään sukupolvi ei saa kohtuuttomasti käyttää luonnonvaroja tulevien sukupolvien kustannuksella. __NOTOC__ ==Katso myös== *Ympäristöetiikka ==Lähteet== ==Aiheesta muualla== *Intergenerational Justice (Stanford Encyclopedia of Philosophy) ===Kirjallisuutta=== *Bishop, R. (1978) "Endangered Species and Uncertainty: The Economics of a Safe Minimum Standard", American Journal of Agricultural Economics, 60 s. 10-18. *Brown-Weiss, E. (1989) In Fairness to Future Generations: International Law, Common Patrimony and Intergenerational Equity. Dobbs Ferry, NY: Transitional Publishers, Inc., for the United Nations University, Tokyo. *Daly, H. (1977) Steady State Economics: The Economics of Biophysiscal Equilibrium and Moral Growth. San Francisco: W. H. Freeman and Co. *Frischmann, B. (2005) "Some Thoughts on Shortsightedness and Intergenerational Equity", Loyola University Chicago Law Journal, 36. *Goldberg, M. (1989) On Systemic Balance: Flexibility and Stability In Social, Economic, and Environmental Systems. New York: Praeger. *Howarth, R. & Norgaard, R. B. (1990) "Intergenerational Resource Rights, Efficiency, and Social Optimality", Land Economics, 66(1) p1-11. *Laslett, P. & Fishkin, J. (1992) Justice Between Age Groups and Generations. New Haven, CT: Yale University Press. *Portney, P. & Weyant, J. P. (1999) Discounting and Intergenerational Equity. Washington, DC: Resources for the Future Press. *McLean, D. "Intergenerational Equity" in White, J. (Ed) (1999) Clobal Climate Change: Linking Energy, Environment, Economy, and Equity. Plenum Press. *Sikora, R. I. & Barry, B. (1978) Obligations to Future Generations. Philadelphia, PA: Temple University Press. *Tabellini, G. (1991) "The Politics of Intergenerational Redistribution", Journal of Political Economy, 99(2) s. 335-358. *Wiess-Brown, Margaret. "Chapter 12. Intergenerational equity: a legal framework for global environmental change" in Wiess-Brown, M. (1992) Environmental change and international law: New challenges and dimensions. United Nations University Press. Luokka:Sosiologia ja:世代間倫理
José Agripino Barnet

José Agripino Barnet y Vinagres (23. kesäkuuta 1864 – 1945) oli kuubalainen poliitikko ja diplomaatti, joka oli yhdestoista Kuuban presidentti 11. joulukuuta 1935 – 20. toukokuuta 1936 välisen ajan.Staff report (September 20, 1945). Jose Barnet, Ex-Head of Cuba, Dies at 81. The New York Times Barnet oli seitsemäs tilapäinen presidentti Gerardo Machadon luovuttua vallasta.Staff report (December 14, 1935). BARNET BECOMES CUBAN PRESIDENT; He Takes Oath as the Seventh Provisional Chief of Republic Since Fall of Machado. The New York Times Barnet syntyi Espanjassa, mutta hänen vanhempansa syntyivät Kuubassa. Hän valmistui Havannan yliopiston lakipuolelta. Vuonna 1887 hän meni Pariisiin, jossa hän asui kunnes Kuuba itsenäistyi vuonna 1902. Hänet nimitettiin Kuuban konsuliksi Pariisissa ja vuonna 1908 hänet siirrettiin Kuuban konsuliksi Liverpooliin. Hän toimi Kuuban konsulina myös Rotterdamissa ja Hampurissa. Hän palveli myös Japanissa, Brasiliassa, Saksassa ja Sveitsissä. Barnet meni naimisiin Marcela Cleardin kanssa. He saivat tyttären, Geogina Barnet Cleardin, joka meni naimisiin Henri Vas De Briendtin kanssa. == Lähteet == Luokka:Kuuban presidentit Luokka:Vuonna 1864 syntyneet Luokka:Vuonna 1945 kuolleet
Etyleenioksidi

Etyleenioksidi eli oksiraani (C2H4O) on yksinkertaisin epoksideista. Ainetta käytetään orgaanisessa synteesissä sekä sen pienorganismeja tappavien ominaisuuksien vuoksi sterilointiaineena. == Ominaisuudet == Etyleenioksidi on huoneenlämpötilassa väritön kaasu, joka syttyy herkästi. Aine reagoi hyvin voimakkaasti voimakkaiden happojen ja emästen, hapettimien, metallien oksidien ja kloridien sekä ammoniakin kanssa. Aine voi myös muodostaa polymeerejä veden tai kuumennuksen vaikutuksesta. Aineen suuri reaktiivisuus johtuu kolmen atomin muodostaman renkaan rengasjännityksestä. Etyleenioksidi tuhoaa bakteereita, sieniä ja niiden itiöitä sekä viruksia. == Valmistus == Etyleenioksidia voidaan valmistaa eteenistä hapettamalla sitä puhtaalla hapella tai ilmalla hopeakatalyytin avulla. Hapettamisen pitää pysäyttää, kun etyleenioksidi on muodostunut, koska aine hapettuu helposti edelleen hiilidioksidiksi ja vedeksi. :C2H4 \+ ½ O2 → C2H4O Laboratoriomittakaavassa etyleenioksidia tuotetaan 2-kloorietanolista (C2H5ClO) emäksisissä olosuhteissa. :HOH2CCH2Cl + NaOH → C2H4O + NaCl + H2O == Käyttö == Etyleenioksidia käytetään valmistettaessa etyleeniglykolia, dietyleeniglykolia ja trietyleeniglykolia. Muita käyttökohteita ovat etanoliamiinin ja glykolin eettereiden synteesi. Etyleenioksidi on käyttökelpoinen steriloitaessa välineitä, jotka eivät kestä kuumennusta eivätkä siten sovi steriloitavaksi autoklaavilla. Tähän tarkoitukseen ainetta käytetään usein seostettuna hiilidioksidiin. == Turvallisuus == Etyleenioksidi on myrkyllistä. Aineen hengittäminen aiheuttaa huonoa oloa, väsymystä sekä hengenahdistusta. Aineelle pitkäaikainen altistus hengitysteiden kautta voi aiheuttaa astmaa. Etyleenioksidi luokitellaan syöpää aiheuttavaksi (karsinogeeniseksi) ja mahdollisesti mutaatioita aiheuttavaksi yhdisteeksi. Vedessä etyleenioksidi hydrolysoituu ajan kuluessa. Kloridipitoisessa vedessä hydrolyysituotteena syntyy muun muassa myrkyllistä 2-kloorietanolia. Suomen Tulli ja Tukes valvovat etyleenioksidia tuontielintarvikkeissa ja muissa tuontituotteissa. On epäilty, että kemikaalia olisi myös koronamaskeissa, mutta tämä ei ole todennäköistä haihtuvuuden vuoksi. == Lähteet == == Aiheesta muualla == *Terveysportti, metatesaurus: Etyleenioksidi *KEGG: Ethylene oxide Luokka:Epoksidit Luokka:Myrkylliset kemikaalit
Carlos Mendieta

Carlos Mendieta y Montefur (4. marraskuuta 1873 – 1960) oli kuubalainen poliitikko ja kymmenes Kuuban presidentti. Fulgencio Batistan johtaman vallankaappauksen seurauksena Gerardo Machado syöstiin vallasta, ja Mendieta asetettiin väliaikaiseksi Kuuban presidentiksi.Staff report (September 29, 1960). Carlos Mendieta, Ex-Head of Cuba; President, 1934-35, Dies. Reformist Served After Overthrow of Machado. New York Times Mendieta luopui virastaan levottomuuksien jatkuessa vuonna 1935.Phillips, J.D. (December 11, 1935). Mendieta Resigns Cuban Presidency; Steps Out After His Failure to Conciliate Political Parties Preparatory to Elections. State Secretary Named Barnet Provisional Executive -- Ministry and Council of State to Meet Today. New York Times Mendieta oli naimisissa Carmela Ledonin kanssa. He saivat yhden lapsen, Carmen Mendieta-Ledonin, joka meni naimisiin Calixto Garcia Velezin kanssa. == Lähteet == * === Viitteet === Luokka:Kuuban presidentit Luokka:Vuonna 1873 syntyneet Luokka:Vuonna 1960 kuolleet
Suomen kirjastopalvelu

Suomen kirjastopalvelu Oy (ent. BTJ Finland Oy) on yrityksiä ja julkista alaa palveleva yritys. Mediatuotteisiin liittyvä metadatan tuotanto, hallinta ja jakelu sekä niihin liittyvät palvelut ovat yrityksen toiminnan keskiössä. Lisäksi Kirjastopalvelu välittää kirjastoille ja kouluille kirjoja ja muuta aineistoa, myy kalusteita ja tarvikkeita sekä kustantaa tieto- ja kaunokirjallisuutta Avain-kustantamon nimissä. Yrityksen perustivat vuonna 1961 Suomen kirjastoseura, Kansanvalistusseura ja kirjastoalan aatteelliset yhdistykset nimellä Kirjastopalvelu. Vuonna 1995 yritys siirtyi osaksi ruotsalaista saman alan BTJ Group -konsernia. Tammikuussa 2017 Booky.fi Oy tuli Kirjastopalvelun pääomistajaksi ostettuaan BTJ Group -konsernin omistusosuuden. Lisäksi omistajana on edelleen Suomen kirjastoseura, jonka omistusosuus on 10 prosenttia. Yrityksellä on noin 50 työntekijää Helsingin Kalasatamassa sijaitsevassa toimipisteessä. == Lähteet == == Aiheesta muualla == * Yrityksen kotisivut * Yrityksen Facebook Luokka:Suomalaiset tietotekniikkayhtiöt Luokka:Suomalaiset kirjankustantamot
Federico Laredo Brú

Federico Laredo Brú (23. huhtikuuta 1875 – heinäkuu 1946) oli kuubalainen asianajaja ja Kuuban presidentti vuodesta 1936 vuoteen 1940. Hän oli naimisissa Leonor Montesin kanssa. == Virkaan nousu == Brú nimitettiin tammikuussa 1936 varapresidentiksi. Kun entisen presidentti José Miguel Gómezin poika Miguel Mariano Gómez voitti presidentinvaalit, Fulgencio Batista suunnitteli joulukuussa 1936 Gómezille virkasyytteen, jonka mukaan hän käytti veto-oikeutta lakiesitykseen, jolla tehtäisiin maalaiskouluista armeijan toiminnan alaisia. Brú toimi presidenttinä Gómezin paikalla seuraavat vuodet. == Sosiaali- ja talousohjelmat == Federico Laredo Brún vallan alla myönnettiin armahduksia mukaan lukien entiselle diktaattori Gerardo Machadolle, ja Kuuban kongressi ajoi läpi monien sosiaalihuoltotoimenpiteiden ohella lakeja koskien eläkettä, vakuutuksia, vähimmäispalkkaa ja rajoitettuja työskentelytunteja. Vuonna 1937 Brú ajoi läpi Law of Sugar Coordination -ohjelmaa, joka järjesti yksittäiset pienmaanviljelijät osuuskuntiin ja yhdisti maataloustyöläiset sekä takasi torpparien osan saannin sadosta. Brú asetti myös määräyksen, joka määräsi, että kaikkien liiketoimintojen tulisi olla Kuuban kansalaisten johtamia. Työntekijät järjestyivät etenkin Confederation of Cuban Workers () -liittoon, jossa kommunisteilla oli vahva vaikutusvalta.Historical Text Archive: Cuba 1934–1952 == Kuuban ja Yhdysvaltojen suhteet == Yhdysvaltojen vaikutusvalta Kuubassa oli pienentynyt Brún vallan alla, vaikka Yhdysvallat oli ollut dominoiva voima Kuuban politiikassa vuodesta 1898, mikä aiheutti amerikkalaisvastaisia ajatuksia kouluttautuneen väestön keskuudessa. == SS St. Louis == Saksalainen linjalaiva SS St. Louis, joka oli lähtenyt Hampurista, pysäytettiin Kuuban rannikolla 13. toukokuuta 1939 sen pyrkiessä Kuubaan. Federico Laredo Brú kieltäytyi myöntämästä laivan matkustajille turvapaikkaa, mikä aiheutti kapinan, jossa kaksi ihmistä yrittivät itsemurhaa ja kymmenet muut uhkasivat tehdä saman. Kuitenkin 29 pakolaista onnistuivat nousemaan maihin Havannassa. == Lähteet == * === Lähteet === Luokka:Kuuban presidentit Luokka:Vuonna 1875 syntyneet Luokka:Vuonna 1946 kuolleet
Bratislava IV

Bratislava IV () on yksi Slovakian pääkaupungin Bratislavan piireistä. Se sijaitsee Bratislavan keskustan länsipuolella Tonavan vasemmalla rannalla Itävallan rajalla. Siellä on arviolta 96 032 asukasta (vuonna 2016) ja sen pinta-ala on 96,66 neliökilometriä. Piiriin kuuluvat osa-alueet Karlova Ves, Dúbravka, Lamač, Devín, Devínska Nová Ves ja Záhorská Bystrica. == Lähteet == == Aiheesta muualla == Luokka:Slovakian piirit Luokka:Bratislava
Linnanmaan liikuntahalli

Linnanmaan liikuntahalli on Oulussa Linnanmaan kaupunginosassa sijaitseva liikuntahalli. Hallin suunnitteli vuonna 1991 Arkton.Linnanmaan liikuntahalli, Linnanmaa, 1991. Rakennuspiirustukset. Arkton Suunnitteluryhmä Oy. Oulun kaupungin rakennusvalvonta. Hallissa on suuri, neljään osaan jaettavissa oleva liikuntasali joustoparkettilattialla, jonka pituus on 55 metriä, leveys 26,5 metriä ja korkeus 12,5 metriä. Salissa on toisen kerroksen katsomossa 118 paikkaa, lisäksi käytettävissä on 228-paikkainen teleskooppikatsomo. Erillisen peiliseinillä ja äänentoistolaitteilla varustetun musiikkiliikuntasalin pinta- ala on 150 m². Lisäksi rakennuksessa on kokoustilat, useita pukuhuoneita sekä peseytymistilat. Rakennuksen kokonaispinta-ala on noin 3 000 kerrosneliömetriä. Linnanmaan liikuntahalli toimii myös OLS-Salibandyn miesten ja naisten edustusjoukkueiden kotikenttänä. Liikuntahalli peruskorjattiin vuosina 2022–2024. == Uimahalli == Liikuntahallin yhteydessä toimii uimahalli, jonka pinta-ala on noin 3 300 kerrosneliömetriä ja runsaat 5 000 bruttoneliömetriä. Uimahallissa on kahdeksanratainen 25 metrin kuntouintiallas, yhdistetty opetus- ja lasten allas sekä monitoimiallas. Vuosina 2022–2024 rakennettu halli avattiin yleisölle 3. helmikuuta 2025. Rakentamiskustannukset olivat noin 21,2 miljoonaa euroa. Hallin on määrä väliaikaisesti korvata huonokuntoinen Oulun uimahalli, joka puretaan ja jonka tilalle rakennetaan uusi. ==Lähteet== ==Aiheesta muualla== * Oulun kaupunki: Linnanmaan liikuntakeskus * Oulun kaupunki: Linnanmaan uimahalli * Oulun Tilapalvelut: Linnanmaan uimahalli – rakennushankkeen sivu * NCC: Linnanmaan uimahalli, Oulu – urakoitsijan sivu Liikuntahalli Luokka:Oulun urheiluhallit
Ninon de l’Enclos

Anne "Ninon" de l'Enclos (myös Ninon de Lenclos tai Ninon de Lanclos) (10. marraskuuta 1620 - 17\. lokakuuta 1705) oli ranskalainen kirjailija, kurtisaani ja taiteiden suosija. Anne de Lenclos syntyi ja eli Pariisissa. Hän sai lempinimen "Ninon" isältään lapsena. Vuonna 1632 hänen isänsä ajettiin maanpakoon, ja kun hänen äitinsä kuoli kymmenen vuotta myöhemmin, hän muutti luostariin. Ninon kuitenkin jätti paikan seuraavana vuonna. Hän päätti kuitenkin pysyä koko ikänsä naimattomana ja itsenäisenä. Hän sai vaikutteita epikurolaisuudesta ja Michel de Montaignen ajattelusta, ja päätti omistaa elämänsä sekä henkisille että ruumiillisille nautinnoille. Pariisiin palattuaan hänestä tuli suosittu hahmo kaupungin salongeissa. Noin kolmikymmenvuotiaana hän ryhtyi kurtisaaniksi. Hänen rakastajiensa joukkoon kuuluivat muun muassa Louis II Condé, Gaspard de Coligny ja François de La Rochefoucauld. Elämäntapa ei ollut vielä tuolloin yhtä hyväksyttyä kuin myöhemmin, ja vuonna 1656 hänet vangittiin Madelonnettesin luostariin Anna Itävaltalaisen käskystä. Vähän ajan päästä Ruotsin aiempi kuningatar Kristiina kävi hänen vieraanaan, ja hyvän vaikutuksen saatuaan hän kirjoitti kardinaali Mazarinille, joka järjesti Ninonin vapaaksi. Ninon luopui 1660-luvun lopulla kurtisaanin elämäntavasta ja keskittyi kirjailijaystäviinsä. Vuodesta 1667 hän emännöi kokoontumisia l'hôtel Sagonnessa. Ninonin tuesta saivat nauttia muun muassa Molière sekä Voltaire, joka oli tuolloin vielä lapsi. Ninon kuoli 82-vuotiaana hyvin varakkaana. == Teoksia == * La coquette vengée (1659) - Vastasi hyökkäyksiin, joiden kohde Ninon oli. Hän puolusti mahdollisuutta elää hyvää ja moraalista elämää ilman uskontoa. * Julkaistuja kirjeitä: ** Lettres de Ninon de L'Enclos au marquis de Sévigné, koonnut Damours, 1750, toimittanut Francois Joly. ** Lettres de Ninon de L'Enclos au marquis de Sévigné, koonnut Claude Prosper Jolyot de Crébillon, toimittanut François Joly, Amsterdam, 1750. ** Bibliothèque épistolaire, ou choix des plus belles lettres des femmes les plus célèbres du siècle de Louis XIV. Lettres de Ninon de l'Enclos, de Mme de Maintenon, des Ursins, de Caylus, etc., koonnut A. Delanoue. == Aiheesta muualla == * * Blythe, Martin (toim.): The Judgment of Paris - How Ninon de Lenclos Cheated the Devil Sexual Fables * Elliott, Aaron: Ninon de l'Enclos Luokka:Ranskalaiset kirjailijat Luokka:Kurtisaanit Luokka:Vuonna 1620 syntyneet Luokka:Vuonna 1705 kuolleet
Jefremov

Jefremov () on kaupunki Tulan alueella Venäjällä. Se sijaitsee Donin sivujoen Krasivaja Metšan varrella 169 kilometriä Tulasta etelään. Kaupunki on Jefremovin piirin keskus. Sen kautta kulkee Moskovan ja Donbassin välinen rautatie (Jefremovin asema) sekä M4-valtatie. Asukkaita on 42 500 henkeä (vuonna 2008). Vuonna 1637 paikalle perustettiin Moskovan etelärajaa puolustanut linnoitus. Vuonna 1777 Jefremovista tuli kaupunki ja Tulan lääniin kuuluneen kihlakunnan keskus. Toisen maailmansodan aikana se oli saksalaisten miehittämä. Nykyään kaupungissa on kemian ja elintarviketeollisuutta. ==Lähteet== == Aiheesta muualla == Luokka:Tulan alueen kaupungit
Zoon politikon

Zoon politikon tai politikon zoon () eli ”poliittinen eläin” oli Aristoteleen ihmisestä käyttämä nimitys. Termillä on kuvattu ihmisen ominaislaatua sosiaalisena, yhteisöjä muodostavana eliönä. Luokka:Aristotelismi Luokka:Kreikankieliset sanat ja sanonnat Luokka:Sosiologia
Jessentuki

Jessentuki () on kylpyläkaupunki Stavropolin aluepiirissä Venäjällä. Se sijaitsee Kaukasuksen juurella Podkumok-joen laaksossa 213 kilometriä Stavropolista kaakkoon. Kaupungin kautta kulkee Mineralnyje Vodyn ja Kislovodskin välinen rautatie (Jessentukin asema). Asukkaita on 102 370 henkeä (vuonna 2013). Vuonna 1798 venäläiset rakensivat paikalle pienen linnakkeen. Seudun kivennäisvesilähteet löydettiin 1800-luvun alussa. Ensimmäinen kylpylä perustettiin vuonna 1839. Paikkakunta sai mainetta yhtenä parhaista ruoansulatuselimistön parantoloista. 1840-luvulla Jessentukin vettä alettiin pullottaa ja toimittaa myytäväksi eri puolille Venäjää. Kävijämäärä lisääntyi rautatien (1875) ja maantien rakentamisen jälkeen. 1800–1900-lukujen vaihteessa rakennettiin uusia kylpylöitä, hotelleja ja huviloita. Vuonna 1917 Jessentuki sai kaupungin aseman. Toisen maailmansodan aikana se oli saksalaisten miehittämä ja kärsi huomattavia vaurioita. Neuvostoaikana parantoloiden määrä kohosi 25:een. ==Lähteet== * ==Aiheesta muualla== * Jessentukin kaupungin sivusto Luokka:Stavropolin aluepiirin kaupungit
Brother Ali

Ali Newman (synt. Jason Newman), paremmin tunnettu nimellä Brother Ali, on yhdysvaltalainen rap-artisti ja tuottaja. Hän syntyi Madisonin kaupungissa Wisconsinin osavaltiossa ja muutti 15 vuoden ikäisenä Michiganiin. Hän vaihtoi uskontonsa kristitystä muslimiksi, ja samalla nimensä Ali Newmaniksi. Hän kuuluu nykyään Rhymesayers Entertainment -levy-yhtiöön. Hänellä on poika nimeltä Faheem, josta hän kertoo levyllään The Undisputed Truth. Brother Alin ensimmäinen albumi, omakustanteinen kasetti Rites of Passage ilmestyi vuonna 2000. Sen jälkeen hänen albuminsa Shadows on the Sun, Champion EP ja The Undisputed Truth ovat Ant:in tuottamia CD-levyjä. == Diskografia == === Studioalbumit === * Rites of Passage (2000) * Shadows on the Sun (2003) * Champion EP (2004) * The Undisputed Truth (2007) === Mixtapet === * Brother Ali & BK-One present: Off The Record (2007) == Aiheesta muualla == * Brother Alin viralliset sivut * Myspace-sivu * Rhymesayers == Lähteet == * Rhymesayers – Brother Ali Luokka:Yhdysvaltalaiset hip hop -artistit Luokka:Albiinot
Daniele Massaro

Daniele Massaro (s. 23. toukokuuta 1961 Monza, Italia) on italialainen jalkapalloilija. Hän oli pelipaikaltaan hyökkääjä. Hän pystyi pelaamaan myös keskikentällä. == Ura == Massaro edusti uransa parhaan jakson eli vuodet 1986–1988 ja 1989–1995 Milania. Hän edusti lisäksi vuosina 1978–1986, 1988–1989 ja 1995–1996 Monzaa, Fiorentinaa ja Romaa sekä japanilaista Shimizu S-Pulsea. Massaro saavutti Milanin riveissä muun muassa neljä Italian- mestaruutta sekä kaksi Euroopan cupin/Mestarien liigan ja Intercontinental Cupin voittoa. Hän teki kaksi maalia vuoden 1994 Mestarien liigan loppuottelussa Barcelonaa vastaan. Italian maajoukkueessa Massaro pelasi vuosina 1982–1994 15 ottelua ja teki niissä yhden maalin. Hän saavutti Italian riveissä MM-kilpailuissa kultaa vuonna 1982 ja hopeaa vuonna 1994. Massaro ei kuitenkaan pelannut minuuttiakaan vuoden 1982 kilpailuissa. Vuoden 1994 kilpailuissa hän oli yksi rangaistuspotkukilpailun epäonnistujista loppuottelussa Brasiliaa vastaan. == Saavutukset == *Italian-mestaruus 1988, 1992, 1993, 1994 *Italian supercup 1992, 1993, 1994 *Euroopan cup/Mestarien liiga 1990, 1994 *UEFA Super Cup 1989, 1990, 1994 *Intercontinental Cup 1989, 1990 *MM-kulta 1982 *MM-hopea 1994 == Lähteet == Luokka:Italialaiset jalkapalloilijat Luokka:Jalkapallon maailmanmestarit Luokka:Vuonna 1961 syntyneet Luokka:Elävät henkilöt
Vladimir Megre

Vladimir Megre (Влади́мир Никола́евич Мегре́) (23. heinäkuuta 1950 UkrainaVladimir Megren kotisivu viitattu 31.5.2014 ) on venäläinen kirjailija, jonka yhdeksänosainen Anastasia- ja Venäjän soivat seetripuut -kirjasarja on käännetty yli kymmenelle kielelle. Ekofantasiaan lukeutuvat kirjat ovat innoittaneet lukijoita suhtautumaan uudella tavalla luontoon ja edistykseen, ja aktiivisimmat ovat perustaneet kotitiloja. ==Suomennetut teokset== * Anastasia 1. kirja Venäjän soivat seetripuut : Anastasia - ilon ja toivon lähettiläs. Minä Olen Kustannus, 2011 ISBN 978-951-98640-8-2 * Anastasia; suom. Tytti Vahla ; [julkaisija: Siberi Seeder]. Minä olen -kustannus, 2011 ISBN 978-9949-30-102-7 * Kanssaluominen; suom. Tytti Vahla. Minä olen -kustannus, cop. 2012 ISBN 978-952-67740-1-5 * Keitä me olemme?; suom. Tytti Vahla. Minä olen Kustannus, cop. 2013. ISBN 978-9949-9217-5-1 * Rakkauden tila; suom. Tytti Vahla. Minä olen -kustannus, cop. 2012 ISBN 978-952-67740-0-8 * Suvun kirja; suom. Tytti Vahla. Minä olen -kustannus, cop. 2013 ISBN 978-9949-9217-6-8. * Venäjän soivat seetripuut; suom. Tytti Vahla. Minä olen -kustannus, 2011 ISBN 978-951-98640-9-9 ==Lähteet== ==Aiheesta muualla== * anastasia.ru – Venäjän lukijafoorumi * Ringing Cedars of Russia – englanninkielisen laitoksen kustantajan sivut * Siperiansembra – suomenkielisen laitoksen kustantajan sivut Luokka:Venäläiset kirjailijat Luokka:Vuonna 1950 syntyneet Luokka:Elävät henkilöt
Abitreenit

Abitreenit on Yleisradion tarjoama verkkopalvelu lukiolaisille ja ylioppilaskirjoituksiin valmistautuville abiturienteille. Abitreenien tavoitteena on valmentaa lukiolaisia yo-kokeisiin tiedollisesti, taidollisesti ja henkisesti. == Ohjelman tarkoitus == Kevään ja syksyn ylioppilaskirjoitusten aikaan Abitreenit julkaisee ylioppilaskokeet ja niiden vastaukset. Tarjolla on myös Ylioppilastutkintolautakunnan asiantuntijoiden vastauspalvelu. Abitreenit tuottaa suoria yo-koelähetyksiä, joissa käydään läpi päivän yo-kokeita lukion opettajien ja Ylioppilastutkintolautakunnan asiantuntijoiden kanssa, jotka vastaavat abien kysymyksiin kokeesta. Aiemmin lähetyksiä on esitetty Yle Teema -kanavalla. Televisio-ohjelma on tunnettu myös nimillä Älliä vai ei ja Abifarmi. Abitreenien yo-koelähetykset lähetetään nykyisin koepäivien iltana Yle Areenassa kello 18:00. ===Verkkomateriaalit=== Abitreenit-sivustolla on tarjolla harjoittelumateriaalia lukion eri oppiaineisiin. Materiaalit on jaoteltu lukion kurssien mukaan, vieraissa kielissä kielenhallinnan osa-alueen ja taitotason mukaan. Lisäksi sivustolla on juttuja ja vinkkejä, jotka auttavat lukiolaisia jaksamaan opiskelussa ja menestymään kirjoituksissa, kuten Paineessa-kampanjan sisällöt. Helmikuussa 2019 Abitreenit julkaisi Motivaatiotreenit-nimisen opiskelumotivaatiota käsittelevän artikkelikokonaisuuden sekä siihen liittyvän Paineessa-podcastin. Abitreenit-palvelulle myönnettiin Koulutusrahasto Kouran Lapset ja nuoret -sarjan kunniamaininta vuonna 2007. ==Lähteet== == Aiheesta muualla == *Abitreenit-kotisivu Yle.fissä *Yo-koelähetykset Yle Areenassa Luokka:Ylen verkkopalvelut
Tapestry

Tapestry on laulaja-lauluntekijä Carole Kingin popalbumi vuodelta 1971. Sen tuottajana toimi Lou Adler. Tapestry oli Yhdysvaltain albumilistan ykkösenä 15 viikkoa ja se pysyi listoilla yli kuusi vuotta. Albumia myytiin maailmanlaajuisesti yli 15 miljoonaa kappaletta. Albumi sai myös neljä Grammy- palkintoa (vuoden albumi, paras naispoplaulajan esitys, vuoden levytys ”It's Too Latesta” ja vuoden laulu ”You've Got a Friendistä”).Super Seventies Rocksite! Carole King kirjoitti kaikki levyn kappaleet. Useat niistä olivat olleet jo hittejä aiemmin toisten esittäjien laulamina (Aretha Franklinin ”(You Make Me Feel Like) A Natural Woman” ja The Shirellesin ”Will You Love Me Tomorrow”). Kolme albumin kappaleista on kirjoitettu yhdessä Kingin entisen aviomiehen Gerry Goffinin kanssa. James Taylor, joka rohkaisi Kingiä sooloalbumin tekoon ja joka myös soittaa Tapestrylla, sai ykköshitin ja Grammy-palkinnon versioituaan Kingin ”You've Got a Friendiä”. Vuonna 2003 Tapestry oli sijalla 36 Rolling Stone -lehden 500 kaikkien aikojen albumin listalla. Samana vuonna Yhdysvaltain kongressin kirjasto valitsi albumin kansalliseen ääniterekisteriin (National Recording Registry). Heinäkuussa 2017 Yhdysvaltojen julkisen palvelun radioyhtiö NPR nimesi Tapestryn kymmenen merkittävimmän naisen tekemän musiikkialbumin joukkoon. Vuonna 1995 julkaistiin useiden eri esittäjien tribuuttialbumi Tapestry Revisited, jolla alkuperäisen Tapestry-albumin kappaleita esittävät muun muassa Bee Gees, Céline Dion, Aretha Franklin ja Rod Stewart. == Kappaleet == Ellei toisin mainita sävel ja sanat Carole King. Tämä on alkuperäisen vinyylijulkaisun kappalelistaus. # ”I Feel the Earth Move” – 2:58 # ”So Far Away” – 3:55 # ”It's Too Late” (sanat Toni Stern) – 3:53 # ”Home Again” – 2:29 # ”Beautiful” – 3:08 # ”Way Over Yonder” – 4:44 # ”You've Got a Friend” – 5:09 # ”Where You Lead” (sanat Stern) – 3:20 # ”Will You Love Me Tomorrow?” (Gerry Goffin, King) – 4:12 # ”Smackwater Jack” (Goffin, King) – 3:41 # ”Tapestry” – 3:13 # ”(You Make Me Feel Like) A Natural Woman” (Goffin, King, Jerry Wexler) – 3:49 == Lähteet == Luokka:Vuoden 1971 albumit Luokka:Carole Kingin albumit Luokka:Grammy-palkitut albumit
Tatjana Goldobina

Tatjana Vladimirovna Goldobina (, s. 4. marraskuuta 1975 Biškek) on venäläinen kivääriampuja ja olympiamitalisti. Goldobina on saavuttanut olympialaisissa hopeaa naisten 50 m pienoiskiväärin asentokilpailusta. MM-kilpailuissa hän on saavuttanut joukkuekilpailuissa tyttöjen sarjassa kullan ja pronssin, sekä naisten sarjassa kaksi kultaa ja kaksi pronssia. ==Lähteet== * * * * Luokka:Venäläiset ampujat Luokka:Venäläiset olympiamitalistit Luokka:Vuonna 1975 syntyneet Luokka:Elävät henkilöt
Philo Romayne Hoy

Philo Romayne Hoy (3. marraskuuta 1816 Mansfield, Ohio, Yhdysvallat – 8. joulukuuta 1892 Racine) oli yhdysvaltalainen lääkäri ja luonnontutkija. Hoy syntyi uudisasukasperheeseen. Hän valmistui lääketieteen tohtoriksi Ohion lääketieteellisestä koulusta Cincinnatista 1841. Vuosina 1841–1846 hän piti lääkärin praktiikkaa New Havenissa Ohiossa. Sitten hän teki kanoottiretken Michiganjärven länsirantaa seuraten, ja havaitsi Racinen pikkukaupungin viehättäväksi paikaksi asua. Vuonna 1846 hän muutti sinne vaimonsa ja pienen poikansa kanssa, osti palan maata ja rakensi talon, tallin ja vastaanottohuoneen. Käydessään asiakkaidensa luona kaupungin ulkopuolella hän kuljetti aina mukanaan perhoshaavia, suurennuslasia ja kasvikirjaa, ja tutki kaikkea mahdollista luonnosta. Hoy toimi kolme vuotta Wisconsinin Taide- ja tiedeakatemian puheenjohtajana. Hän keräsi huomattavan määrän lintuja, myös joitakin sellaisia, jotka ovat jo hävinneet. Hän keräsi myös muita eläimiä. Hän kirjoitti suuren määrän tieteellisiä artikkeleita, varsinkin lintujen muutosta, ja etenkin Racinen kautta tapahtuvasta muutosta. Hän tutki ensimmäisenä Michiganjärven syvänteiden eliöstöä. Vuonna 1964 perustettiin Racineen The Hoy Bird Club. 1970 kerhon nimeksi muutettiin The Hoy Nature Club, Inc.. Vuonna 1999 kerho yhdistettiin Kansalliseen Audubon seuraan, ja sen nimeksi tuli Hoy Audubon Society, Inc. Hoy nimesi linnuista amerikanhuuhkajan (Bubo virginianus) alalajin subarcticus.ITIS == Lähteet == * Hoy Audubon Society * Wisconsin Historical Society * University of Wisconsin Digital Collections Luokka:Yhdysvaltalaiset ornitologit Luokka:Vuonna 1816 syntyneet Luokka:Vuonna 1892 kuolleet
Keijo Kuntola

Keijo Ilmari Kuntola (s. 28. helmikuuta 1954 Kurikka) on entinen suomalainen ampumahiihtäjä. Kuntola voitti nuorten MM-kilpailuissa kaksi kultaa, kolme hopeaa ja kaksi pronssia vuosina 1972–1975. Lake Placidin 1980 olympialaisissa hän sijoittui 10 kilometrin kilpailussa 35:nneksi ja viestissä seitsemänneksi. Aikuisten MM-kilpailuissa hän sijoittui kuudenneksi viestissä Lahdessa 1981 sekä 33:nneksi 10 kilometrillä Anterselvassa 1983. Pohjoismaiden mestaruuden hän voitti 20 kilometrillä vuonna 1976 ja viestissä vuonna 1980. Keijo Kuntola edusti seuratasolla Kurikan Ryhtiä. Hän voitti Suomen mestaruuden 20 kilometrillä vuosina 1980 ja 1983 sekä 10 kilometrillä vuonna 1983. Hänen veljensä Ismo Kuntola ja poikansa Tuomo Kuntola ovat myös kilpailleet ampumahiihtäjinä. Hänen pikkuserkkunsa Hilkka Riihivuori on maastohiihdon olympiamitalisti ja maailmanmestari. ==Lähteet== * Luokka:Suomalaiset ampumahiihtäjät Luokka:Vuonna 1954 syntyneet Luokka:Elävät henkilöt
Master P

Percy Miller, paremmin tunnettu taiteilijanimellään Master P, on yhdysvaltalainen hip hop -artisti, viihdetaiteilija ja yrittäjä. Hän on P. Miller Enterprisesin perustaja ja johtaja. Hän on räpännyt jo vuodesta 1991 ja on myynyt maailmanlaajuisesti yli viisi miljoonaa levyä. Percy Miller syntyi New Orleansissa 1967, vanhimpana perheensä viidestä lapsesta. Myöhemmin hän muutti Richmondiin ja perusti pienen levykaupan. Hän aloitti räppäämisen TRU- yhtyeessä kahden veljensä, Silkk the Shockerin ja C-Murderin kanssa. Sen jälkeen hän jätti levy-yhtiönsä ja perusti oman No Limit Records -yhtiön. Hänen ensimmäinen sooloalbuminsa Get Away Clean ilmestyi vuonna 1991. ==Albumit== * 1991: Get Away Clean * 1992: Mama's Bad Boy * 1994: The Ghettos Tryin to Kill Me! * 1995: 99 Ways to Die * 1996: Ice Cream Man * 1997: Ghetto D * 1998: MP Da Last Don * 1999: Only God Can Judge Me * 2000: Ghetto Postage * 2001: Game Face * 2004: Good Side, Bad Side * 2005: Ghetto Bill * 2005: Living Legend: Certified D-Boy * 2006: America's Most Luved Bad Guy * 2007: Hip Hop History (Romeon kanssa) ==Lähteet== * Master P Biography Sing365.com- sivustolla. Luokka:Yhdysvaltalaiset hip hop -artistit Luokka:Vuonna 1967 syntyneet Luokka:Elävät henkilöt
Raimo Seppänen

Raimo Kalevi Seppänen (s. 21. lokakuuta 1950 Suomussalmi) on entinen suomalainen ampumahiihtäjä. Seppänen oli Suomen ampumahiihtojoukkueen varamies Innsbruckin 1976 olympialaisissa. Lillehammerin MM-kilpailuissa 1977 hän saavutti viestissä hopeaa. Ruhpoldingin MM-kilpailuissa 1979 hän saavutti toistamiseen viestihopeaa ja sijoittui 20 kilometrillä viidenneksi. Lake Placidin 1980 olympialaisissa hän sijoittui 20 kilometrin kilpailussa 32:nneksi ja viestissä seitsemänneksi. Pohjoismaiden mestaruuden hän voitti viestissä vuonna 1977. Raimo Seppänen edusti seuratasolla Suomussalmen Rastia. Hän voitti Suomen mestaruuden 20 kilometrillä vuosina 1975 ja 1977 sekä 10 kilometrillä vuonna 1977. Ammatiltaan hän oli rajavartija. ==Lähteet== * Luokka:Suomalaiset ampumahiihtäjät Luokka:Vuonna 1950 syntyneet Luokka:Elävät henkilöt
Kari Saarela

Kari Juho Antero Saarela (s. 17. tammikuuta 1952 Jurva) on entinen suomalainen ampumahiihtäjä. Saarela edusti Suomea Lake Placidin 1980 olympialaisissa ja sijoittui viestissä seitsemänneksi. Pohjoismaiden mestaruuskilpailuissa hän saavutti kultaa viestissä vuonna 1980 ja pronssia 20 kilometrillä vuonna 1979. Maailmancupissa hän sijoittui kymmenenneksi Sodankylän osakilpailussa vuonna 1978. Kari Saarela edusti seuratasolla Jurvan Voimaa, Jurvan Urheilijoita ja Punkalaitumen Kuntoa. Hän voitti Suomen mestaruuden viestissä vuosina 1976 ja 1981. ==Lähteet== * Luokka:Suomalaiset ampumahiihtäjät Luokka:Vuonna 1952 syntyneet Luokka:Elävät henkilöt
Martti Meinilä

Martti Henrikki Meinilä (10. marraskuuta 1927 Salla – 2005) oli suomalainen ampumahiihtäjä. Meinilä voitti kansainvälisen sotilasurheiluliiton (CISM) mestaruuden partiohiihdossa vuonna 1954. Toisissa ampumahiihdon MM- kilpailuissa Courmayeurissa 1959 hän sijoittui 20 kilometrillä neljänneksi. Squaw Valleyn 1960 olympialaisissa hän oli 20 kilometrillä toiseksi parhaana suomalaisena kahdeksas. Martti Meinilä edusti seuratasolla Kemijärven Hiihtäjiä, Sallan Karhuja ja Ounasvaaran Hiihtoseuraa. Hän saavutti SM- kilpailuissa hopeaa 20 kilometrillä vuosina 1959 ja 1960. ==Lähteet== * ===Viitteet=== Luokka:Suomalaiset ampumahiihtäjät Luokka:Vuonna 1927 syntyneet Luokka:Vuonna 2005 kuolleet
Slovakian piirit

Piiri () on Slovakian aluehallinnon yksikkö. Piiriä korkeampi yksikkö on alue () ja piirit on edelleen jaettu kuntiin (). Slovakiassa on 79 piiriä. Maan pääkaupunki Bratislava on muodostunut viidestä ja toiseksi suurin kaupunki Košice neljästä piiristä. Piirit ovat nykyään Slovakiassa enemmän tilastollisia yksiköitä kuin varsinaisia hallinnollisia alueita. Vielä 1900-luvun loppupuolella piireillä oli oma hallinto. Piirienvirastot lakkautettiin kuitenkin 2004 ja ne korvattiin virastoilla, jotka yhtä lukuun ottamatta vastaavat useammasta piiristä. == Lähteet == *
Konstantin Stoitzner

Konstantin Stoitzner (20. heinäkuuta 1863 Busau, Määri, Itävalta – 6. tammikuuta 1934 Wien) oli itävaltalainen taidemaalari. Hän maalasi asetelmia ja maisemia. Hän on signeerannut töitään myös nimillä Ch. Fournier ja Constantin Stoitzner. Hänen poikansa Josef Stoitzner oli myös taidemaalari. Hän aloitti uransa matkustelemalla Alpeilla, jossa hän maalasi maisemia ja ihmishahmoja. Hän hyödynsi myöhemmin näillä retkillään tekemiään luonnoksia. Hän teki miniatyyrimaalauksia, joissa hän kuvasi mallia hyvin pikkutarkasti. Hänen teoksiaan on runsaasti Wienin museossa. Stoitzner opiskeli Wienin Akatemiassa Christian Griepenkerlin ja August Eisenmengerin oppilaana. ==Lähteet== Luokka:Itävaltalaiset taidemaalarit
TLK

Lyhenne Tlk tai TLK voi viitata ainakin seuraaviin: * tölkki, lyhenne tlk, juomien ja elintarvikkeiden vähittäismyyntipakkaus * * Telkom Indonesia, TLK, indonesialainen valtion omistama telekommunikaatioalan yritys * Telkom Kenya, TLK, kenialainen puhelinyhtiö * Telkom SA, TLK, eteläafrikkalainen puhelinyhtiö. * Tampereen Lääketieteen Kandidaattiseura ry, TLK, Tampereen yliopiston lääketieteenopiskelijoiden ainejärjestö * Tekniska Läroverkets Kamratförbund r.f, TLK, Arcada ammattikorkeakoulun insinööriopiskelijoiden ainejärjestö
Rasvahäntäpussikko

Rasvahäntäpussikko eli rasvahäntäpussihiiri (Sminthopsis crassicaudata) on pussipetoihin (Dasyuridae) kuuluva pienikokoinen nisäkäslaji. == Tuntomerkit == Rasvahäntäpussikko on hyvin siro eläin, jolla on isot silmät ja korvat, leveä pää ja pitkänomainen kuono. Täysikasvuisena sen paino on 15–25 g ja pituus 7,5–8,5 cm. Häntä on ruumista lyhyempi ja tyvestään selvästi paksuuntunut. == Levinneisyys == Rasvahäntäpussikko elää suurimmassa osassa Itä-Australiaa ja sitä tavataan myös mantereen lounaisosassa. Sitä tavataan kuivilla metsä- ja pensaikkoalueilla, mutta myös niityillä, heinikoilla ja kalliolla. == Lisääntyminen == Kantoaika on 13–16 päivää, ja naaras saa poikueen kuuden kuukauden aikana monta kertaa noin 80 päivän välein. Pesueessa on noin 10 poikasta, jotka tulevat ulos pussista 40–43 päivän jälkeen ja ovat 61–69 päivässä täysin riippumattomia emostaan. Naaraat ovat lisääntymiskykyisiä jo 4 kuukauden ikäisinä. == Lähteet == * === Viitteet === == Aiheesta muualla == *ITIS: Sminthopsis crassicaudata Luokka:Pussipedot
Josef Stoitzner

Josef Stoitzner (1884 Wien Itävalta – 1951 Bramberg im Pinzgau) oli itävaltalainen taidemaalari ja opettaja. Stoitzner aloitti taideopinnot Wiener Kunstgewerbeschulessa, jossa hänen opettajanaan oli Anton Ritter von Kenner, ja sen jälkeen hän opiskeli Wienin taideakatemiassa Franz Rumplerin oppilaana. Hän opetti myös itse maalaamista vuodesta 1905 ja valmistui opettajaksi 1909. Vuodesta 1922 hän toimi piirustuksen opetuksen tarkastajana Itävallan oppilaitoksissa ja vuodesta 1937 Wienin poikakouluissa. 1916–1919 hän opetti Wiener Frauenakademiessa. Wienin taideakatemiassa hän toimi piirustuksen opetuksen metodologian professorina 1932–1934. Sen jälkeen hän muutti Pinzgauhun Salzburgiin. Stoitzner kuului moniin taideyhdistyksiin, esimerkiksi Der Kreis, Wiener Secession ja Künstlerhaus. Hänelle myönnettiin kultamitali Bugrassa Leipzigissa 1914 ja Grazin kaupungin mitalin. Toiseen maailmansotaan saakka hän maalasi maisemia, asetelmia ja interiöörejä perinteiseen impressionistiseen tyyliin. Hänen maalauksilleen on luonteenomaista muodon ja värin harmonia. Graafikkona Joseph Stoitzner suosi värillistä puuleikkausta ja litografiaa ja noudatti ihanteellista realismia. Stoitznerin isä oli maisemamaalari Konstantin Stoitzner. Josef Stoitzner - Floral Still Life with Asters, Carnations and Carbine (12943874085).jpg|Blumenstillleben (1914) Josef Stoitzner - Interieur - 1757 - Belvedere.jpg|Interiör KrimmlWaterfallStoitzner.jpg|Krimml Waterfall Josef Stoitzner Fürstenzimmer mit Kachelofen im Weyerhof.jpg|Fürstenzimmer mit Kachelofen im Weyerhof Josef Stoitzner - Sunflowers (14549186547).jpg|Sonnenblumen ==Lähteet== Luokka:Itävaltalaiset taidemaalarit
Pozsonyn maakunta

Pozsonyn komitaatti eli maakunta oli hallinnollinen alue Unkarin kuningaskunnassa. Se sijaitsi nykyisen Slovakian alueella. Pozsonyn maakunta rajoittui Ala-Itävaltaan ja Unkarin Nyitran, Komáromin, Győrin ja Mosonin maakuntiin. Morava virtasi Pozsonyn maakunnan länsipuolella, Tonava eteläpuolella ja Váh itäpuolella. Pikku-Karpaattien vuoristo jakoi maakunnan kahteen osaan. Maakunnan pääkaupunkina toimivat aluksi Bratislavan linna ja Šamorínin kaupunki sekä myöhemmin nykyinen Bratislava. Pozsonyn maakunnan edeltäjä oli olemassa jo 800-luvulla Suur-Määrin valtakunnassa. Unkarin valtakunnassa maakunta oli ensimmäisiä muodostettuja maakuntia. Se oli Unkarin historian ajan yksi sen vauraimmista alueista. Ensimmäisen maailmansodan jälkeen Poszsonystä tuli osa Tšekkoslovakiaa, jossa se säilyi Bratislavan maakuntana hieman muuttunein rajoin. Osa alueesta jäi Unkariin Győr-Moson- Sopronin lääniin. Luokka:Slovakian historia Luokka:Unkarin historia
Happosadetta

Happosadetta on Verenpisara-yhtyeen elokuussa 2003 julkaistu toinen albumi. == Kappaleet == Sävellykset Santeri Kallio ja Rami Raski, sanoitukset Rami Raski, sovitukset Verenpisara. # # # # # # # # # # # == Kokoonpano == * Santeri Kallio – kosketinsoittimet, kitara * Rami Raski – laulu * Tomi Koivusaari – kitara * Niclas Etelävuori – basso * Atte Sarkima – rummut === Vierailevat muusikot === * Marika – taustalaulut * Marko Manninen – sello * Minna Ollikainen – viulu == Arvostelut == * Desibeli.net: * Imperiumi: 8½/10 * Soundi: == Lähteet == Luokka:Vuoden 2003 albumit Luokka:Verenpisaran albumit
Eduard Friedrich Eversmann

Alexander Eduard Friedrich Eversmann (23. tammikuuta 1794 Wehringhausen Hagen Westfalen – 14. huhtikuuta 1860 Kazan) oli saksalainen biologi ja tutkimusmatkailija. Eversmann opiskeli Marburgin, Hallen, Berliinin ja Tarton yliopistoissa. Hän väitteli lääketieteen ja kirurgian tohtoriksi Tartossa 1817. Seuraavien kolmen vuoden ajan hän matkusteli Etelä-Uralilla keräten eläin- ja kasvinäytteitä, jotka hän lähetti Hinrich Lichtensteinille Berliinin yliopistoon. Eversmann suunnitteli pitkään luonnonhistoriallisten näytteiden keräysmatkaa Keski-Aasiaan. Hän opiskeli etukäteen alueen kieliä, tapoja ja islamia. Vuonna 1820 hän asettui Buharaan tekeytyen kauppiaaksi. Hän kirjoitti matkastaan kirjan Reise von Orenburg nach Buchara (1823), johon luonnonhistoriallisen liitteen laati Lichtenstein. Vuonna 1825 hän matkusti sotilaalliselle tiedusteluretkelle Hivaan. Vuonna 1828 Eversmann nimitettiin Kazanin yliopiston eläin- ja kasvitieteen professoriksi. Seuraavien 30 vuoden aikana hän kirjoitti useita teoksia. Häntä pidetään Volgan ja Uralin välisten Venäjän kaakkoisten arojen pioneeritutkijana. Eversmann nimesi suuren joukon uusia eläinlajeja, muun muassa isoviiksisiipan (Myotis brandtii), mongolianarosopulin (Eolagurus luteus) ja huuhkajan alalajin Bubo bubo turcomanus.ITIS Hänen kunniakseen on myös nimetty lukuisia eliöitä, esimerkiksi arohilleri (Mustela eversmanii). == Lähteet == Luokka:Saksalaiset eläintieteilijät Luokka:Saksalaiset ornitologit Luokka:Saksalaiset tutkimusmatkailijat Luokka:Vuonna 1794 syntyneet Luokka:Vuonna 1860 kuolleet
Putaan seisake

Putaan seisake oli rautatien seisake Haukiputaan Putaankylässä Martinniemen radalla. Liikennepaikalla pysähtyivät Oulun ja Martinniemen välillä liikennöineet paikallisjunavuorot. Liikennepaikka sijaitsi Putaankylän koulun ja Putaankyläntien tasoristeyksen tuntumassa, hieman yli kilometrin päässä Martinniemen rautatieasemalta. Henkilöliikenne Putaalle ja Martinniemeen lakkautettiin 25. kesäkuuta 1956, ja Putaan seisake lakkautettiin lopullisesti 1. huhtikuuta 1957. ==Lähteet== Luokka:Haukiputaan liikenne Luokka:Pohjois- Pohjanmaan lakkautetut rautatieliikennepaikat
Lemin vaakuna

Lemin kunnanvaakuna on saanut aiheensa Lemin sijainnista ja maataloudesta. Kilven aaltokoroinen vastalohkoisuus kuvastaa kunnan sijaintia järvitasangolla. Kunta on myös kuuluisa perunaviljelmistään, joihin perunankukka viittaa. Vaakunan on suunnitellut Gustaf von Numers, ja se vahvistettiin käyttöön 16. toukokuuta 1962. Vaakunan selitys on ”kilpi aaltokoroisesti vastalohkoinen, puna-hopeinen; punaisessa kentässä hopeinen, kultaemiöinen perunankukka”. == Lähteet == * Luokka:Suomen kuntien vaakunat Luokka:Gustaf von Numersin suunnittelemat kunnanvaakunat Vaakuna